Ανεπιθύμητος είναι ο Πρόεδρος της Τουρκίας Ρετζέπ Ταγίπ Ερντογάν στη Θράκη, βροντοφωνάζουν 22 σύλλογοι από τους τρεις νομούς της. Τον Έβρο, τη Ροδόπη και την Ξάνθη, με ανακοίνωση που εξέδωσαν μια και τις επόμενες μέρες προετοιμάζεται επίσκεψη στην Ελλάδα του «νεοσουλτάνου» Ερντογάν και μάλιστα όχι μόνο στην Αθήνα αλλά και στη Θράκη.

Λίγες μέρες μετά την περιοδεία του Χακάν Τσαβούσογλου στην περιοχή, τις διχαστικές του κραυγές και πριν ακόμη ησυχάσει η τοπική κοινωνία, θα μας φέρουν και το …αφεντικό του να επαναλάβει άραγε τα ίδια; Αυτό δεν το σκέφθηκαν ο Πρόεδρος της Δημοκρατίας Προκόπης Παυλόπουλος που στα λόγια παριστάνει τον υπερπατριώτη και η Κυβέρνηση; Τις εντυπώσεις που θα επιχειρηθεί να δημιουργηθούν από την τουρκική πλευρά κατά την παρουσία του στην Κομοτηνή;

Η ανακοίμωση των 22 θρακιώτικων συλλόγων, αναφέρει: “Αναρωτιόμαστε, έχει κάτι νέο να πει στον τόπο μας; Θα μας φέρει κάτι από την δημοκρατία που «χαίρονται» οι Τούρκοι πολίτες; Από την ελευθεροτυπία που «απολαμβάνουν» 170 έγκλειστοι δημοσιογράφοι στη χώρα του; Από τα δικαιώματα που «έχουν» 20.000.000 Κούρδοι και 20.000 φυλακισμένα μέλη του HDP στην Τουρκία; Θα πει τίποτε για την επί 43 χρόνια Κατεχόμενη από τον στρατό του Κύπρο; Για το Αιγαίο και τον βρώμικο ρόλο της Άγκυρας στο μεταναστευτικό – προσφυγικό; Μήπως για την τύχη του Πόντιου συμπατριώτη μας Γιάννη – Βασίλη Γιαϊλαλή και της Κούρδισσας συντρόφου του Μεράλ Γκεϋλανί; Μάλλον όχι.

Έρχεται λοιπόν μόνο για να φανατίσει, για να «γκριζάρει» την ελληνική κυριαρχία στην περιοχή και για να ενισχύσει τα πιο ακραία μειονοτικά στοιχεία. Η Κυβέρνηση φέρει μεγάλη ευθύνη για το γεγονός ότι επιτρέπει μια τέτοιαν κλιμακούμενη πρόκληση, ενώ θα έπρεπε να θέσει ένα τέρμα στον κατήφορο των επισκέψεων που ξεκίνησε το 2004. Εμείς απευθυνόμαστε στην τοπική κοινωνία και την καλούμε να εκδηλώσει ειρηνικά, μα και ξεκάθαρα, την αντίθεσή της σε κάθε εξωχώριο σχεδιασμό. Ζούμε σε μια δημοκρατική, ελεύθερη χώρα και δεν δεχόμαστε καμιά περιοδεία – επιθεώρηση από οποιονδήποτε, πόσο μάλλον από ισλαμοφασίζοντες ηγέτες και δράστες – απολογητές μαζικών εγκλημάτων που δεν σταμάτησαν το 1922 και το 1974 αλλά συνεχίζονται μέχρι σήμερα.

Η ΣΥΝΤΟΝΙΣΤΙΚΗ ΕΠΙΤΡΟΠΗ

1. «Σπάρτακος» Παράταξη Πολιτών για τον Δήμο Κομοτηνής

2. Λέσχη Ειδικών Δυνάμεων Ροδόπης

3. Σύλλογος Ποντίων Ροδόπης «Η Τραπεζούντα»

4. Σύλλογος Σαρακατσάνων Κομοτηνής

5. Σύλλογος Εφέδρων Αξιωματικών Ροδόπης

6. Σύλλογος Κυπρίων Κομοτηνής

7. Φοιτητική Ένωση Κυπρίων Κομοτηνής

8. Σύλλογος Ελλήνων Μουσουλμάνων Πος Πος

9. Ανεξάρτητη Εκπαιδευτική Συνεργασία ν. Ροδόπης

10. Κίνηση Αλληλεγγύης Πολιτών Αλεξανδρούπολης

11. Ένωση Παλιννοστούντων Έβρου

12. Πολιτιστικός σύλλογος «ΕΝΔΟΧΩΡΑ»

13. Λέσχη Ειδικών Δυνάμεων ν. Έβρου

14. B’ ΕΛΜΕ Έβρου

15. Εκπολιτιστικός Μορφωτικός Σύλλογος Καστανέων

16. «Ακρίτες» Σύλλογος Αλληλεγγύης Πολιτών Βορείου Έβρου

17. Σύλλογος Κυπρίων ν. Ξάνθης

18. Λέσχη Εφέδρων Ενόπλων Δυνάμεων Ξάνθης

19. Πολιτιστικός Σύλλογος Πομάκων ν. Ξάνθης

20. Κυπριακή Ένωση Φοιτητών και φίλων Κ.Ε.Φ.Φ. Ξάνθης

21. Παράρτημα ΕΑΑΣ ν. Ξάνθης

22. Σύλλογος Ποντίων ν. Ξάνθης